Sakpasresep: Marina se mieliesoufflé | Maroela Media
Marina Barkhuizen, onderwyseres van Westonaria, het gesorg vir dié week se sakpasresep. Dit is 'n maklike en goedkoop resep. Die resep kan aangepas word na gelang van die hoeveelheid mense. Sy het al die gereg gemaak in oondbakke vir geleenthede by die skool of familie-saamtrekke. Die resep word net elke keer verdubbel. Dit is boonop 'n heerlike bykos saam met braaivleis.
Ongeveer 4 mense kan hiervan eet.
1 blikkie roommielies
1 k melk (die melk kan vervang word met 'n blikkie ingedampte melk of selfs 'n blikkie room)
½ k suiker (die suiker kan ook aangepas word na smaak)
1 e vlapoeier
Voer 'n oondvaste bak uit met margarien en gooi die mengsel in die bak.
Plaas 'n paar klontjies botter of margarien bo-op die beslag.
Plaas in oond en bak vir ongeveer een uur.
Wenk van die week: Jy kan spinasie weer laat herlewe deur die stingels af te sny en die blare in water te week. Onthou net, teen die tyd wat dit begin verwelk, is die meeste van die vitamiene reeds verlore.
Het jy 'n lekker sakpasresep?
Stuur gerus jou resep vir ons en as Maroela jou resep publiseer, ontvang jy 'n lekker geskenkpakkie!
Het jy geweet? Meer as 40% van die kleuterskole wat deel uitgemaak het van die navorsing, kan nie bekostig om meer as een maaltyd te bied nie.*
Wil jy tot Helpende Hand se #StopHonger-veldtog bydra om die nood van behoeftige kleuters* te verlig?
SMS die woord STOP na 38969 (SMS kos R10) en dra by tot 'n kosblikkie vir 'n behoeftige kleuter of besoek hul webtuiste.